PONEDELJEK, 16.3.2020

Pozdravljene,

ker ravnokar zaključujemo s košarko pri športni vzgoji, sem vam pripravil še nekaj malega teorije o košarki. Danes in jutri osnovne informacije o igri, opremi, pravilih in sojenju ter kratki zgodovini, nato pa malo manj ''teoretične''vsebine (razni posnetki, kakšna uganka in kviz, da boste lahko preverile znanje) :)

Če pa lahko, pa seveda kakšno žogo/žogico tudi doma vrzite v kakšen improviziran koš 😉

Lep pozdrav, učitelj Vili

**KOŠARKA**

OSNOVNE ZNAČILNOSTI

* Je moštveni šport, kjer med seboj tekmujeta dve ekipi s po **petimi** igralci/igralkami
* Osnovni cilj je vreči žogo v nasprotnikov koš, s čimer se doseže določeno število točk
* Zmaga ekipa z več doseženimi točkami, v primeru neodločenega izida pa se igra en ali več podaljškov
* Žogo se po igrišču lahko prenaša z vodenjem ob tla ter s podajanjem

KOŠARKARSKA OPREMA IN IGRIŠČE

*IGRIŠČE*

* V dolžino meri 28 metrov, v širino pa 15 metrov

*KOŠ S TABLO*

* Premer 46 cm
* Visok 3,05 metra

*ŽOGA*

* Obseg med 74,9 in 78cm (velikost 7 – moška tekmovanja) oz. med 72,4 in 73,7 cm (velikost 6 – ženska tekmovanja)
* Barva: odtenek oranžne barve ali barvna kombinacija oranžna-svetlo rjava

UDELEŽENCI

* Moštvo sestavlja 12 igralcev
* 5 igralcev je na igrišču, 7 pa v menjavi
* Vsaka ekipa ima kapetana
* Igralna mesta:
	+ Organizator (ang. Playmaker),*enka*, branilec, zadolžen za vodenje napada, razigrava soigralce
	+ Branilec (shooting guard), *dvojka*, strelec, zadolžen za mete od daleč, v obrambi pokriva najboljšega nasprotnika
	+ Krilo (small forward), *trojka*, strelec, sposoben zadeti od daleč in podreti pod koš, v obrambi skače za žogo
	+ Krilni center (power forward), *štirica*, imenovan tudi mali center, igra večinoma pod košem, lahko zadane tudi z razdalje
	+ Center (center), *petka,* običajno najvišji igralec, igra pod košem, skače za žogo

ČAS IGRANJA

* Tekma je sestavljena iz štirih četrtin po 10 minut
* Podaljšek traja 5 min, igra se jih toliko, dokler eno moštvo ne zmaga
* Odmora med 1. in 2. ter 3. in 4. četrtino sta dolga 2 minuti
* Odmor med 2. in 3. četrtino (polčas) je dolg 15 minut

KOŠARKA - KRATKA ZGODOVINA



Dr. James Naismith

* Igro je izumil kanadsko-ameriški športni pedagog dr. **James Naismith** leta **1891**
* Sprva je napisal 13 osnovnih pravil in na zid telovadnice pribil košaro za breskve
* 21.12.1891 so odigrali prvo tekmo, ki se je končala z enim zadetim košem
* Izraz ''basket-ball'' je predlagal eden od študentov
* igra se je hitro razširila po Ameriki



Prvotna oblika igre

* Hitro se je košarka razvila tudi izven ZDA, eno leto po nastanku (1892) so jo igrali v Ženevi, velik razmah pa je doživela med prvo svetovno vojno po zaslugi ameriških vojakov
* Leta 1904 je bila predstavljena na olimpijskih igrah v St. Louisu, kot olimpijski šport pa se je prvič igrala na OI v Berlinu, leta 1936
* 6. junija 1946 se je ustanovila liga BAA (Basketball Association of America), ki se je **3.8.1949** z združitvijo s konkurenčno NBL (National Basketball League) preimenovala v **NBA,** najmočnejšo ligo na svetu

NBA logo

* Za razvoj v Evropi je imela pomembno vlogo mednarodna zveza FIBA, ki je organizirala mednarodna tekmovanja
* Prvo svetovno prvenstvo za moške je bilo leta 1950, za ženske pa 1953

5-minutni kratek film o zgodovini košarke (predvsem v Ameriki)

<https://www.youtube.com/watch?v=Q7SIQhiJNfY>

ZGODOVINA KOŠARKE V SLOVENIJI

* Začetki košarke pri nas segajo v leto 1921
* Začetnik je bil telovadni učitelj Ciril Hočeva
* Prvo neuradno tekmo pri nas sta odigrali sokolski (telovadni) društvi Maribor in Murska Sobota leta 1922, v kateri so zmagali Mariborčani
* Prva uradna tekma je bila odigrana 14.10.1945 v Ljubljani med Prvo Gimnazijo (Vegova) in Četrto Gimnazijo (Bežigrad), zmagali so Vegovci
* Po 2. sv. vojni se je košarka močno razširila po Sloveniji
* 15.1.1950 je bila ustanovljena Košarkarska zveza Slovenije

Ivo Daneu

* Prvi Slovenec, ki je zaigral za državno reprezentanco Jugoslavije, je bil Mirko Amon
* Najpomembnejšo vlogo je imel legendarni **Ivo Daneu**, ki je bil vodja ekipe in zaslužen za številne medalje na evropskih in svetovnih prvenstvih
* Na svetovnem prvenstvu v Ljubljani, leta 1970 je bila Jugoslavija prvak pod vodstvom Daneua
* FIBA je Iva Daneua leta 2007 sprejela v svoj Hram Slavnih (Hall of Fame)
* Pomembnejši slovenski igralci v Jugoslaviji so bili med drugimi še Peter Vilfan, Jure Zdovc, Aljoša Žorga
* V samostojni Sloveniji se je košarka močno razvila predvsem v Ljubljani, na Dolenjskemter tudi v Mariboru
* Najmočnejši klubi so bili Olimpija in Slovan iz Ljubljane, Krka iz Novega Mesta
* Kasneje so opazno vlogo imeli tudi Helios Domžale, ter pred kratkim tudi Sixt Primorska
* V 90-ih letih so začeli Slovenci igrati tudi v ligi NBA. Prvi je bil Marko Milič, kateremu so sledili še drugi: Primož Brezec, Rašo Nesterovič, Boštjan Nachbar, Beno Udrih, Saša Vujačić, Uroš Slokar
* Najpopularnejša sta v tem trenutku Goran Dragič in čudežni deček Luka Dončič



Luka Dončič <https://www.youtube.com/watch?v=R9Brz8gKE70>

**Nekaj dejstev o slovenski reprezentanci**

* Prva tekma slovenske reprezentance: 20.5.1992 proti Hrvaški
* Prva uradna tekma: kvalifikacije za OI v Barceloni 1992, tekma proti Bolgariji junija 1992
* Prvič na evropskem prvenstvu: leta 1993 v Nemčiji
* Prvi Slovenec v ligi NBA: Marko Milič, leta 1996, igrral je za Phoenix Suns
* Prva prvaka v ligi NBA: Beno Udrih in Rašo Nesterovič, leta 2005 z ekipo San Antonio Spurs, kasneje je naslov osvojil še Saša Vujačič z ekipo Los Angeles Lakersi (2009)
* Prvič na svetovnem prvenstvu: leta 2006 na Japonskem
* Prvič prvaki na evropskem prvenstvu: leta 2017 v Turčiji
* Največ nastopov za reprezentanco: Jaka Lakovič, 86 nastopov
* Največ doseženih točk za reprezentanco: Teoman Alibegovič, 990 točk